Document ID: /roh_data/filtered/fineweb-2-filterrobots_roh.jsonl.gz/59027

En la segunda cursa da la cuppa mundiala ad Innichen en il Tirol dal Sid è la Svizra vegnida 3. Ella parta il terz plaz cun l’Austriaca Sonja Gigler.
Gudagnà la cursa ha sco gia ier la Svedaisa Sandra Näslund. Segunda è vegnida l’Austriaca Andrea Limbacher.
Smith è stada davos Näslund per in tschert temp, lura ha ella dentant fatg in pitschen sbagl e perdì spertezza. Näslund ha cuntanschì sia 13avla victoria a la cuppa mundiala en successiun.